**Familien Tagore** (også stava *Thakur*) har vore ein av dei fremste familiane i Kolkata i India, og blir rekna som ein av dei viktigaste påverknadskreftene under den bengalske renessansen. Fleire viktige personar innan næringsliv, sosial og religiøs reform, litteratur, kunst og musikk stammar frå denne familien.

Bakgrunn
--------

Tagore-familien hadde opphavleg etternamnet Banerjee (Bandyopadhyay). Dei var bengalske hindu-brahminar som stamma frå landsbyen Pithabhog i det som no er Khulna i Bangladesh. Dei var etterkomarar av Deen Kushari, som fekk landsbyen Kush i Burdwan i noverande Vest-Bengal av maharaja Kshitisura, han blei leiar for landsbyen og blei kjend som Kushari. Familien kom til Calcutta frå Khulna og byrja med forretningsverksemd. Sidan dei var brahminar blei dei kalla «Thakur» av bybuarane, eit bengalsk ord for brahmin. Dette blei til slektsnamnet Thakur, som blei skrive «Tagore» på engelsk. Slekta blei dermed kjend som Tagore.

Thakurane var tradisjonelle bengalske brahminar. Men Debendranath Thakur (far til Rabindranath Tagore) var ein av dei grunnleggjande medlemmane av Brahmo Samaj-rørsla, i lag med Raja Rammohun Roy.

Pathuriaghata-familien
----------------------

I familien som slo seg ned i Pathuriaghata i Kolkata var mellom anna raja Gopi Mohan Thakur. Han var ein kjend zamindar (landeigar) og velgjerar. Den eldste sonen hans, Hara Kumar Thakur, var lærd i sanskrit, skribent og musikar. Blant barna til Hara Kumar blei maharaja Sir Jatinodro Mohun Thakur og Sir Sourindro Mohun kjende.

Jorasanko-familien
------------------

Dwarakanath Thakur (1794-1846) var sonen til Nilmoni Thakur sin andre son, Rammani Thakur, men blei adoptert av den barnlause eldstesonen, Ramlochan Thakur. Han arva fedreheimen i Jorasanko og den enorme rikdommen til Ramlochan. Dwarakanath var involvert i ulike aktivitetar som gjekk frå å vera ein agent for Mackintosh & Co. til å vera ein serestadar (hoffarbeidar), samlar og dewan (tenestemann) i 24 Parganas-distriktet. Men det var dugleiken hans innnan forretningsverksemd som gav han rikdom og ry. I lag med William Carr grunnla han Carr, Tagore and Company, den fyrste likeverdige partnerskapen mellom europeiske og indiske forretningsmenn, og var initiativtakar til managing agent-systemet i India.

### Kreative medlemmer

Den tredje sonen til Debendranath, Hemendranath Thakur, stod for streng disiplin, og fekk ansvaret for å handsama utdanninga til dei yngre brørne sine og for å administrera dei store familieeigedommane. Som dei fleste av borna til Debendranath hadde han fleire interesser på ulike felt. På den eine sida komponerte han ei rekkje religiøse *bromhosangeet*-songar, og på den andre skreiv han artiklar om fysisk vitnskap som han planla å samla saman og redigera til ei lærebok for skuleelever. Han var kjend for fysiske styrke og evner som brytar. Han var usedvanleg i samtida ved å insistera på å gje døtrene sin formell utdanning. Han sende dei ikkje berre til skule, men gav dei opplæring i musikk, kunst og europeiske språk som fransk og tysk. Som eit anna teikn på framtidstenkinga hans at leita han aktivt etter passande gifte til døtrene frå ulike provinsar av India for døtrene sine, ikkje berre i Bengal.

Rabindranath Thakur (1861-1941) eller Tagore var den nest yngste sonen til Debendranath. Han blei kjend som den fyrste asiaten til å vinna ein nobelpris. Han skreiv òg det som blei nasjonalsongene til India og Bangladesh, og gav tittelen *mahatma* til den indiske nasjonalistleiaren Mahatma Gandhi. Den yngste sonen til Debendranath Thakur var Budhendranath, som døydde i svært ung alder.

### Den yngre generasjonen

Sonen til Rabindranath Thakur, Rathindranath (1888-1961), hadde fleire talent. I tillegg til å ha jordbruksutdanning frå USA verka han som arkitekt, designer, meistersnikkar, målar og skribent, og var den fyrste leiaren ved Visva-Bharati University. Kona til Rathindranath Thakur, Pratima Devi (1893-1969), som nedstamma frå Gunendranath Tagore, var ein kunstnar som var tilknytt Shilpa Sadan, Visva Bharati og også dans og dansedrama.

Sharmila Thakur, ein kjend Bollywod-skodespelar, stamma frå Gaganendranath Tagore gjennom faren og frå Rabindranat Thakur sin bror Dwijendranath gjennom mora. Pragnasundari Debi, eit barnebarn av maharishi Debendranath Thakur, var særleg kjend for kokeboka si *Aamish O Niramish Ahar* (1900), ei standardgåve til bengalske brurer som gav henne kallanamnet «India's Mrs Beeton».

Familietre
----------

 Mal:Tree list

* Dwarkanath Tagore
	+ Girindranath Tagore
		- Ganendranath Tagore
		- Gunendranath Tagore
			* Gaganendranath Tagore
				+ Kanakendranath Tagore
					- Gitindranath Tagore
						* Sharmila Tagore, m. Mansoor Ali Khan Pataudi
							+ Saif Ali Khan, m. Amrita Singh (divorced), m. Kareena Kapoor
								- Sara Ali Khan
								- Ibrahim Ali Khan Pataudi
								- Taimur Ali Khan Pataudi
								- Jehangir Ali Khan Pataudi
							+ Saba Ali Khan
							+ Soha Ali Khan, m. Kunal Khemu
						* Oindrila Tagore
						* Romila Sen
			* Abanindranath Tagore
			* Samarendranath Tagore
			* Sunayani Devi, m. Rajanimohan Chattopadhyay
			* Binayani Devi, m. Seshendra Bhushan Chattopadhyay
				+ Pratima Devi
	+ Debendranath Tagore
		- Rabindranath Tagore
			* Rathindranath Tagore
				+ Nandini Devi, m. Giridhari Lala
			* Shamindranath Tagore
			* Renuka Devi
			* Meera Devi
			* Madhurilata Devi
		- Satyendranath Tagore
			* Surendranath Tagore
			* Kabindranath Tagore
			* Indira Devi Chaudhurani, m. Pramatha Chaudhuri
		- Hemendranath Tagore
			* Hitendranath Tagore
			* Kshitindranath Tagore
			* Ritendranath Tagore
			* Pragyasundari Devi, m. Lakshminath Bezbaroa
			* Purnima Devi, m. Sir Jwala Prasada
				+ Kunwar Jyoti Prasad
					- Jitendra Prasada
						* Jitin Prasada
			* Pratibha Devi
			* Abhi Devi
			* Manisha Devi
			* Shovana Devi (Shobhanasundari Mukhopadhyay)
			* Sushama Devi
			* Sunrita Devi
		- Dwijendranath Tagore
			* Sudhindranath Tagore
				+ Saumyendranath Tagore
			* Dwipendranath Tagore
			* Arunendranath Tagore
			* Nitindranath Tagore
			* Kritindranath Tagore
		- Birendranath Tagore
			* Balendranath Tagore
		- Jyotirindranath Tagore
		- Somendranath Tagore
		- Swarnakumari Devi, m. Janakinath Ghosal
			* Jyotsnanath Ghosal
			* Sarala Devi Chaudhurani, m. Rambhuj Dutt Chaudhari
			* Hiranmoyee Devi
		- Sukumari Devi, m. Durgadas Choudhary
			* Manmatha Nath Chaudhuri
				+ Devika Rani, m. Himanshu Rai
		- Saratkumari Devi
		- Barnakumari Devi
		- Soudamini Devi
	+ Nagendranath Tagore

Mal:Tree list/end

Merknad
-------

1. ↑  Original Bengali word is ঠাকুর (ṭhākura), Mal:IPA-bn

1. ↑  From Thakur to Tagore, Syed Ashraf Ali, The Star May 04, 2013
2. ↑  Deb, Chitra, pp 64–65.
3. ↑  «The Tagores and Society». Rabindra Baharati University. Henta 24 April 2007.
4. ↑  Mukhopadhyaya, Prabhatkumar, *Rabindrajibani o Rabindra Sahitya Prabeshak*, 1985, Visva Bharati, p 3
5. ↑  Thompson, Edward (1948). *Rabindranath Thakur : Poet And Dramatist*. Oxford University Press. s. 13.
6. ↑  Deb, Chitra, *Jorasanko and the Thakur Family*, Pages 64-65, in *Calcutta: The Living City*, Volume I, edited by Sukanta Chaudhuri, Oxford University Press.
7. ↑  Sarkar, Suvobrata. «Bengali Entrepreneurs and Western Technology in the Nineteenth Century: A Social Perspective» (PDF). Indian Journal of History of Science, 48.3 (2013) 447-475. Henta 2 August 2018.
8. ↑  Sengupta, Subodh Chandra and Bose, Anjali (editors), (1976/1998), *Sansad Bangali Charitabhidhan* (Biographical dictionary) Vol I, in Bengali, Sahitya Sansad ISBN 81-85626-65-0 pp 454–455.
9. ↑  «New book discloses Rabindranath Tagore son's untold story». DNA. Henta 1 August 2019.
10. ↑  «Pratima Devi (1893–1969)». Visva-Bharati. Henta 1 August 2019.
11. ↑  «The Tagore connection!».
12. ↑  Utsa Ray, *Culinary Culture in Colonial India* (Cambridge University Press 2015): 63. ISBN 9781107042810